text: খেলার খবর Archives - Page 2 of 52 - :: আন্দোলনের বাজার ::
  সোমবার ( বিকাল ৫:৪০ )
  Posted on জুলাই 17, 2019 জুলাই 16, 2019
  ক্রীড়া প্রতিবেদক ॥ গত মৌসুমে বার্সেলোনার প্রস্তাব ফিরিয়ে দেওয়া অঁতোয়ান গ্রিজমান ঠিকই কাম্প নউয়ে এলেন এক বছর পর। তবে এ নিয়ে কোনো পরিতাপ নেই ফরাসি ফরোয়ার্ডের। জানালেন, এখন নতুন চ্যালেঞ্জ জয়ের জন্য তিনি উন্মুখ। রিলিজ ক্লজের ১২ কোটি ইউরো পরিশোধ করে গত শুক্রবার গ্রিজমানকে আতলেতিকো মাদ্রিদ থেকে দলে টানার কাজ শেষ করে বার্সেলোনা। শনিবার গ্রিজমান বার্সেলোনাতে আসেন। মেডিকেল পরীক্ষার পর রোববার বার্সেলোনার সঙ্গে পাঁচ বছরের চুক্তি সারেন। নতুন দলে ১৭ নম্বর জার্সি পরে খেলবেন রাশিয়া বিশ্বকাপ জেতা এই ফরোয়ার্ড। গ্রিজমানকে নিয়ে বার্সেলোনার সমর্থকরা দ্বিধা-বিভক্তির মধ্যে রয়েছে। গত বছর ২৮ বছর বয়সী এই ফরোয়ার্ড বার্সেলোনার প্রস্তাব ফিরিয়ে দিয়ে আতলেতিকোতে থেকে যাওয়ার সিদ্ধান্ত যেভাবে ডকুমেন্টারিতে খোলাখুলি জানিয়েছিলেন, তাতে বার্সেলোনার কিছু সমর্থক তাকে ক্ষমা করতে পারেনি। কাম্প নউয়ে আনুষ্ঠানিক পরিচয় পর্বে এসে ওই তথ্যচিত্র নিয়ে সাংবাদিকদের প্রশ্নের মুখে পড়তে হয় গ্রিজমানকে। তবে আগের সিদ্ধান্ত সময়ের দাবি অনুযায়ী নিয়েছিলেন বলে জানান তিনি। "অতীতে আমি অনেক বাজে কিছু করেছি। কিন্তু তা নিয়ে আমি কখনই কোনো পরিতাম করি না। কেননা, ওই সময় আমি ওটাই করতে চেয়েছিলাম।" "শেষ পর্যন্ত বার্সেলোনা এবং আমি একসঙ্গে হয়েছি। এখন এই জার্সি পরার জন্য আমার তর সইছে না। যদি আমাকে ক্ষমা চাইতে হয়, সেটা মাঠে গিয়ে করব, যেখানে আমি আমার সেরাটা করি।" কাতালান সংবাদমাধ্যম দিয়ারিও স্পোর্ত মে মাসে জানিয়েছিল ওই ডকুমেন্টরির কারণে গ্রিজমানের আসা নিয়ে বার্সেলোনার ড্রেসিংরুমে ভোটাভুটি হয়েছিল। ওই ডকুমেন্টরির কারণে লিওনেল মেসি ও লুইস সুয়ারেসের মতো তারকারা তার ওপর বিরক্ত হয়ে থাকলে তা বুঝতে পারবেন কিনা – এমন প্রশ্নও করেন সাংবাদিকরা। "হতে পারে। যখন তাদের সঙ্গে সাক্ষাতের সুযোগ পাব, তখন দেখা যাবে কি হয়। মাঠে সহযোগিতার মাধ্যমে সব কিছুর সুরাহা করা যেতে পারে।" "যে বিষয় আমাকে সবচেয়ে সুখী করছে তা হচ্ছে, মেসির সঙ্গে আমি মাতে (দক্ষিণ আমেরিকার এক পানীয়) ভাগাভাগি করতে পারব। সত্যিই আমি ভীষণ খুশি। সে নাম্বার ওয়ান এবং সব খেলোয়াড়ের জন্য উদাহরণ। সে আমার বাচ্চাদের কাছে এবং তাদের বাচ্চাদের কাছেও একজন কিংবদন্তি হবে। তার সঙ্গে খেলতে পারাটা আনন্দের।" আতলেতিকোতে পাঁচ বছরে ২৫৭ ম্যাচে ১৩৩ গোল করা গ্রিজমান এখন নতুন চ্যালেঞ্জের জন্য উন্মুখ হয়ে আছেন। গত বছর বার্সেলোনাকে ফিরিয়ে দেওয়ার কারণ হিসেবে পরিবারের কথাও বললেন গ্রিজমান। "আমার পরিবারকেও তো জায়গা বদলাতে হবে- স্কুলে অনেক বন্ধু রেখে আমার মেয়ের, মাদ্রিদে ভালো একটা জীবনযাত্রা ছেড়ে আমার স্ত্রীর। আমি এই পদক্ষেপ নেওয়ার জন্য সে সময় প্রস্তুত ছিলাম না। ভেবেছিলাম, আতলেতিকোর হয়ে এখনও কিছু অর্জন করার আছে। কিন্তু এ বছর পরিস্থিতি ভিন্ন ছিল।" "কিন্তু সব সময়ই একটা আবাস ছেড়ে আসা কঠিন, যেখানে আপনি খুবই সাচ্ছন্দ্যবোধ করেন, যেখানে আপনার পরিবার, বন্ধু এবং সতীর্থরা রয়েছে। এটা কঠিন ছিল। আতলেতিকোর জন্য আমার শুধূ প্রশংসা আছে। আমি তাদের কাছে, দিয়েগো সিমিওনের কাছে কৃতজ্ঞ।" "এখন আমার চ্যালেঞ্জ নিজের উন্নতির চেষ্টা করা, বার্সেলোনা দলে নিজের জায়গা করে নেওয়া, দারুণ এই ক্লাবের গুরুত্বপূর্ণ অংশ হওয়া এবং লিগ, কাপ ও চ্যাম্পিয়ন্স লিগ জয়ের চেষ্টা করা। আমার অর্জনে এগুলো নেই।"
  ক্রীড়া প্রতিবেদক ॥ বিশ্বকাপের সদ্য শেষ হওয়া আসরে দুর্দান্ত পারফরম্যান্স করা ক্রিকেটারদের নিয়ে সেরা একাদশ সাজিয়েছে আইসিসি। বিশ্ব ক্রিকেটের নিয়ন্ত্রক সংস্থার (আইসিসি) মতো ব্যক্তিগতভাবেও অনেক তারকা ক্রিকেটার বিশ্বকাপের সেরা একাদশ বাছাই করেছেন। ভারতের কিংবদন্তি ক্রিকেটার শচীন টেন্ডুলকার এবারের বিশ্বকাপে নজর কাড়া পারফরম্যান্স করা ক্রিকেটারদের নিয়ে একাদশ সাজিয়েছেন। ক্রিকেট ইতিহাসে সেঞ্চুরি সেঞ্চুরি করা ভারতের বিশ্বকাপজয়ী দলের এ তারকা ক্রিকেটারের একাদশে জায়গা পেয়েছেন বিশ্বসেরা অলরাউন্ডার সাকিব আল হাসান। শচীনের বিশ্বকাপ একাদশে যারা আছেন-
  বিশ্বকাপে ৯ ম্যাচে রেকর্ড ৫টি সেঞ্চুরিতে সর্বোচ্চ ৬৪৮ রান করা রোহিত শর্মা আছেন শচীনের সাজানো একাদশের ওপেনিং ব্যাটসম্যান হিসেবে। ১০ ম্যাচে তিন সেঞ্চুরিতে ৬৪৭ রান করা অস্ট্রেলিয়ান ওপেনার ডেভিড ওয়ার্নারকেও ওপেনিং পজিশনে রেখেছেন তিনি।
  তিন নম্বরে পজিশনে শচীন রেখেছেন নিউজিল্যান্ড অধিনায়ক কেন উইলিয়ামসনকে। তিনি দুই সেঞ্চুরি ও সমান ফিফটিতে বিশ্বকাপে চতুর্থ সর্বোচ্চ ৫৭৮ রান করে টুর্নামেন্ট সেরার পুরস্কার জেতেন।
  স্লোগওভারে ব্যাটিং তান্ডব চালানোর জন্য শচীন ছয় নম্বর পজিশনে রেখেছেন ইংলিশ অলরাউন্ডার বেন স্টোকসকে। ইংল্যান্ডের এ অলরাউন্ডার বিশ্বকাপে ১১ ম্যাচে ৫টি ফিফটির সাহায্যে ৪৬৭ করেন।
  আইসিসির বিশ্বকাপ একাদশে না থাকলেও শচীনের বিশ্বকাপ একাদশে স্থান করে নিয়েছেন হার্দিক পান্ডিয়া। তার হার্ডহিটিং ব্যাটিংয়ে প্রতিপক্ষকে একাধিকবার বড় রানের লক্ষ্যমাত্রা দিতে সক্ষম হয়েছে ভারত। তেমনই বল হাতেও প্রতিপক্ষের রানের গতি ¯¬থ করায় অন্যতম ভুমিকাও পালন করেছিলেন।
  সদ্য শেষ হওয়া বিশ্বকাপে দুর্দান্ত বোলিং করেছেন মিচেল স্টার্ক। ১০ ম্যাচে সর্বোচ্চ ২৭ উইকেট শিকার করেন অস্ট্রেলিয়ান এ পেসার।
  ইংল্যান্ডের একজন সফল পেস বোলার জফরা আরচার। তিনি বিশ্বকাপে দুর্দান্ত বোলিং করে ১১ ম্যাচে শিকার করেছেন ২০ উইকেট। ডেথ ওভার স্পেশালিস্ট হওয়ায় ফাইনালে সুপার ওভারে তার উপরই আস্থা রেখেছিলেন ইংল্যান্ড অধিনায়ক মরগান। এই জফরার ওভারেই শেষ পর্যন্ত বিশ্বকাপ শিরোপার স্বাদ পায় ইংল্যান্ড।
  ক্রীড়া প্রতিবেদক ॥ আসন্ন শ্রীলঙ্কা সফরের জন্য দল ঘোষণা করেছে বাংলাদেশ ক্রিকেট বোর্ড (বিসিবি)। ১৪ সদস্যের দলে ডাক পেয়েছেন ওপেনার এনামুল হক বিজয় ও স্পিনার তাইজুল ইসলাম। আর সদ্য সমাপ্ত বিশ্বকাপে খেলা দলের তিনজনকে বাদ রাখা হয়েছে দল থেকে। এই তিন ক্রিকেটার হলেন- ইংল্যান্ড বিশ্বকাপের সেরা অলরাউন্ড পারফর্মার সাকিব আল হাসান, লিটন দাস ও আবু জায়েদ রাহীকে। ঘরোয়া লিগ ও 'এ' দলে ভালোই খেলছিলেন বিজয়। তবু বিশ্বকাপ দলে জায়গা না পাওয়ায় হতাশ ছিলেন তিনি। বিশ্বকাপে খেলতে না পারলেও এবার শ্রীলঙ্কা সফরে জাতীয় দলে ডাক পেলেন তিনি। এক বছর পর ফিরলেন জাতীয় দলে। এদিকে তিন বছর পর জাতীয দলে ডাক পেলেন স্পিনার তাইজুল ইসলাম। হজ পালনের জন্য এই সফর থেকে ছুটি চেয়েছিলেন সাকিব। আর লিটন ছুটি চেয়েছিলেন বিয়ের অনুষ্ঠানের জন্য। দুজনকেই এই সফরে দলের বাইরে রাখা হয়েছে। এছাড়া বিশ্বকাপ দলে থাকা আবু জায়েদকে কোনো ম্যাচ খেলানো হয় না। এই সফরেও সেই রাহীকে রাখা হয়নি দলে। এই সফরে তিনটি ওয়ানডে খেলবে বাংলাদেশ। ২৬, ২৮ ও ৩১ জুলাই স্বাগতিকদের বিপক্ষে হবে এই তিনটি ওয়ানডে ম্যাচ। বাংলাদেশ দল: তামিম ইকবাল, এনামুল হক বিজয়, মুশফিকুর রহিম (উইকেটরক্ষক), মোহাম্মদ মিঠুন, মাহমুদউল্লাহ, সৌম্য সরকার, সাব্বির রহমান, মোহাম্মদ সাইফউদ্দিন, মেহেদী হাসান মিরাজ, মাশরাফি বিন মুর্তজা (অধিনায়ক), রুবেল হোসেন, মোস্তাফিজুর রহমান, মোসাদ্দেক হোসেন ও তাইজুল ইসলাম।
  Posted on জুলাই 13, 2019 জুলাই 12, 2019
  ক্রীড়া প্রতিবেদক ॥ আগের দিন হতাশার শেষ বেলায় একমাত্র আলো ছিলেন তাইজুল ইসলাম। তৃতীয় দিন বাঁহাতি এই স্পিনার হয়ে উঠলেন ভয়ঙ্কর। বিদর্ভ ক্রিকেট অ্যাসোসিয়েশনের বিপক্ষে প্রথম ইনিংসে ৮ উইকেট নিয়ে বিসিবি একাদশকে এনে দিলেন বড় লিড। তৃতীয় দিনের শেষে দ্বিতীয় ইনিংসে বিসিবি একাদশের সংগ্রহ ১ উইকেটে ৪২। সাইফ হাসান ১৫ ও প্রথম ইনিংসের সেঞ্চুরিয়ান মুমিনুল হক ১ রানে ব্যাট করছেন। বিসিবি একাদশ এগিয়ে রয়েছে ১৮৯ রানে। প্রথম ইনিংসে ৯৬ রান করা জহুরুল ইসলাম ফিরে গেছেন চার বাউন্ডারিতে ২৫ রান করে। এর আগে গোল্ডেন ওভালে শুক্রবার ১ উইকেটে ১১৪ রান নিয়ে দিন শুরু করা বিদর্ভ ক্রিকেট অ্যাসোসিয়েশন শুরুতেই হারায় অক্ষয় কোলহারকে। অথর্ভ তাইড়েকে নিয়ে শতরানের জুটিতে দলকে এগিয়ে নেন নেন অথর্ভ দেশপান্ডে। তাইড়েকে ফিরিয়ে ১১৬ রানের জুটি ভাঙেন তাইজুল। এক বল পর ফিরিয়ে দেন অধিনায়ক গনেশ সতিশকে। ১৬ চার ও ১ ছক্কায় ৯১ রান করা দেশপান্ডেকে ফিরিয়ে নিজের চতুর্থ উইকেট নেন তাইজুল। এরপর আর তেমন কোনো জুটি গড়তে পারেনি বিদর্ভ ক্রিকেট অ্যাসোসিয়েশন। ৮৯ রানে ৮ উইকেট নিয়ে তাদের ৩৫৩ রানে থামিয়ে দেন তাইজুল। একটি করে উইকেট নেন তাসকিন আহমেদ ও আরিফুল হক। সংক্ষিপ্ত স্কোর:- বিসিবি একাদশ ১ম ইনিংস: ৫০০/৭ ইনিংস ঘোষণা বিদর্ভ ক্রিকেট অ্যাসোসিয়েশন ১ম ইনিংস: (আগের দিন শেষে ১১৪/১) ৯৪.৪ ওভারে ৩৫৩ (অক্ষয় ৬২, দেশপান্ডে ৯১, তাইড়ে ৪৫, গনেশ ২৯, যশ ২৯, ওয়াড়কার ২৯, আদিত্য ৪, দর্শন ৩৪, রাজনীশ ৪, সৌরভ ০; তাসকিন ২০-৩-৭৮-১, ইবাদত ১২-২-৪৮-০, নাঈম ২৩-৩-৯৯-০, আরিফুল ১২-৩-৩৬-১, তাইজুল ২৭.৪-৫-৮৯-৮) – বিসিবি একাদশ ২য় ইনিংস: ১৯ ওভারে ৪২/১ (জহুরুল ২৫, সাইফ ১৫*, মুমিনুল ১*; আদিত্য ৪-০-৯-০, রাজনীশ ৬-১-২১-০, সৌরভ ৬-৩-১০-১, দর্শন ৩-২-২-০)
  ক্রীড়া প্রতিবেদক ॥ বিশ্বকাপের আগে নেতৃত্বে বদল এনে বিস্ময় জাগিয়েছিল আফগানিস্তান ক্রিকেট বোর্ড। ক্রিকেটের সবচেয়ে বড় টুর্নামেন্টে দলের ব্যর্থতার পর আবারও চমকে দিয়েছে নেতৃত্বে পরিবর্তন এনে। তিন সংস্করণেই অধিনায়ক করা হয়েছে রশিদ খানকে। এই লেগ স্পিনারের ডেপুটি করা হয়েছে সাবেক অধিনায়ক আসগর আফগানকে। গত ৫ এপ্রিল দেশটির সফলতম অধিনায়ক আসগরকে সরিয়ে দেয় বোর্ড। রশিদ টি-টোয়েন্টি, গুলবাদিন নাইব ওয়ানডে ও রহমত শাহ টেস্ট দলের নেতৃত্ব পান। হুট করে নেতৃত্ব বদল আনায় প্রবল সমালোচনা করেছিলেন রশিদ ও সাবেক অধিনায়ক মোহাম্মদ নবি। নয় ম্যাচের সবগুলোতে হেরে তলানিতে থেকে বিশ্বকাপ শেষ করে আফগানিস্তান। নাইব তবুও ওয়ানডেতে কিছু ম্যাচে নেতৃত্ব দিতে পেরেছেন। রহমত টেস্ট দলের অধিনায়কত্ব হারালেন কোনো ম্যাচে দলকে নেতৃত্ব দেওয়ার আগেই!
  হাটশ হরিপুর ক্রীড়া অনুরাগী পরিষদের আয়োজনে প্রীতি ফুটবল ম্যাচ
  সদর উপজেলা ক্রীড়া সংস্থাকে ৪-১ গোলে পরাজিত করেছে হাটশ হরিপুর একাদশ
  ক্রীড়া প্রতিবেদক ॥ কুষ্টিয়া সদর উপজেলার হাটশ হরিপুর ইউনিয়ন ক্রীড?া অনুরাগী পরিষদের আয়োজনে গতকাল বিকেলে হাটশ হরিপুর একাদশ বনাম কুষ্টিয়া সদর উপজেলা ক্রীড়া সংস্থার প্রীতি ফুটবল খেলা অনুষ্ঠিত হয়। প্রধান অতিথি থেকে খেলাটি উদ্বোধন করেন কুষ্টিয়া সদর উপজেলা নির্বাহী অফিসার মোঃ জুবায়ের হোসেন চৌধুরী। ক্রীড়া অনুরাগী পরিষদের আহবায়ক খাদেমুল বাশার এর সভাপতিত্বে বিশেষ অতিথি হিসেবে উপস্থিত ছিলেন হাটশ হরিপুর ইউপি চেয়ারম্যান এম সম্পা মাহামুদ, ক্রীড়া অনুরাগী পরিষদের যুগ্ম-আহবায়ক সাংবাদিক হাসিবুর রহমান রিজু, রুহুল বিশ্বাস, হাফিজুর রহমান হাবু। এসময় প্রধান অতিথি কুষ্টিয়া সদর উপজেলা নির্বাহী অফিসার জুবায়ের হোসেন চৌধুরী বলেন, আমি নিজে একজন খেলোয়াড় ছিলাম। আমি বিশ্বাস করি খেলায় পারে মাদক মুক্ত একটি সমাজ গড়তে। এসময় আরো উপস্থিত ছিলেন, সদস্য প্রকৌশলী জুয়েল রানা, আনোয়ার হোসেন, হেলাল উদ্দিন, লিখন আহমেদ, ক্রীড়া অনুরাগী গোলাম কাদের চাদন প্রমুখ। খেলায় ৪-১ গোলে হাটশ হরিপুর একাদশ জয়ী হয়।
  Posted on জুলাই 12, 2019 জুলাই 11, 2019
  ক্রীড়া প্রতিবেদক ॥ সংসদীয় বিশ্বকাপে শুভ সূচনা করলো বাংলাদেশ। বুধবার নিজেদের প্রথম ম্যাচে বাংলাদেশের সংসদ সদস্যদের দলটি ১৩ রানে হারিয়েছে শক্তিশালী পাকিস্তানকে। বাংলাদেশের পরবর্তী খেলা বৃহস্পতিবার দক্ষিণ আফ্রিকা ও নিউজিল্যান্ডের বিপক্ষে । গ্রুপ পর্বে প্রতি গ্রুপ থেকে ২টি দল সেমিফাইনালে যাবে। স্বাগতিক ইংল্যান্ডসহ এই ইন্টার পার্লামেন্টারি ক্রিকেট বিশ্বকাপে অংশগ্রহণ করছে মোট আটটি দেশ। বাকি দেশগুলো হলো- বাংলাদেশ, ভারত, পাকিস্তান, অস্ট্রেলিয়া, নিউজিল্যান্ড, দক্ষিণ আফ্রিকা ও আফগানিস্তান। দুই গ্রুপে ভাগ হয়ে প্রতিদ্বন্দ্বিতা করবে দলগুলো। 'এ' গ্রুপে প্রতিদ্বন্দ্বিতা করবে ইংল্যান্ড, অস্ট্রেলিয়া, ভারত ও আফগানিস্তান। আর বাংলাদেশ খেলবে 'বি' গ্রুপে। সেখনে প্রতিপক্ষ নিউজিল্যান্ড, দক্ষিণ আফ্রিকা ও পাকিস্তান সংসদীয় ক্রিকেট দল। টুর্নামেন্টে বাংলাদেশ দলকে নেতৃত্ব দেবেন জাতীয় দলের সাবেক অধিনায়ক ও প্রথম টেস্ট অধিনায়ক নাঈমুর রহমান দুর্জয়। ৬ ওভারের অভিনব টুর্নামেন্টের ধারণাটি এসেছে ব্রিটেনের সংসদ সদস্য ক্রিস হিটন-হ্যারিসের পরিকল্পনায়। গত শীত মৌসুমে অস্ট্রেলীয় সংসদ সদস্যদের সঙ্গে একটি ম্যাচ খেলার সময়ই এ টুর্নামেন্টের কথা ভেবেছিলেন হিটস-হ্যারিস।
  ক্রীড়া প্রতিবেদক ॥ উইম্বলডনের সেমি-ফাইনালে মুখোমুখি হচ্ছেন রাফায়েল নাদাল ও রজার ফেদেরার। দীর্ঘ ১১ বছর পর আবারও এই প্রতিযোগিতার মঞ্চে দেখা হচ্ছে দুই তারকার। বুধবার সেন্টার কোর্টে জাপানের কেই নিশিকোরির কাছে প্রথম সেট হারের পর দারুণভাবে ঘুরে দাঁড়ান দ্বিতীয় বাছাই ফেদেরার। দুই ঘণ্টা ৩৬ মিনিটের লড়াইয়ে ৪-৬, ৬-১, ৬-৪, ৬-৪ গেমে জেতেন আটবারের উইম্বলডন চ্যাম্পিয়ন। রেকর্ড ২০বারের গ্র্যান্ড ¯¬্যাম চ্যাম্পিয়নের অল ইংল্যান্ড ক্লাবে এটি শততম জয়, যা কোনো একটি গ্র্যান্ড ¯¬্যামে পুরুষ এককে সর্বোচ্চ ম্যাচ জয়ের রেকর্ড। প্রতিযোগিতাটির দুবারের চ্যাম্পিয়ন নাদালের সামনে তেমন কোনো প্রতিরোধ গড়তে পারেননি যুক্তরাষ্ট্রের খেলোয়াড় স্যাম কুয়েরি। দুই ঘণ্টা ছয় মিনিট স্থায়ী ম্যাচে ৭-৫, ৬-২, ৬-২ গেমে জিতেন ১৮টি গ্র্যান্ড স্ল্যাম জয়ী নাদাল। তৃতীয় বাছাই নাদালের সঙ্গে মুখোমুখি লড়াই প্রসঙ্গে ফেদেরার বলেন, "রাফার বিষয়ে অনেক তথ্য আমাদের কাছে আছে, ঠিক তেমনি আমার বিষয়েও তার জানা আছেৃফ্রেঞ্চ ওপেনে রাফার বিপক্ষে তার কোর্টে খেলাটা দারুণ আনন্দের এবং তার সঙ্গে এখানে খেলতে আমি রোমাঞ্চিত বোধ করছি।" সবশেষ ২০০৮ সালের ফাইনালে পাঁচ সেটের মহাকাব্যিক লড়াইয়ে জিতে উইম্বলডনে প্রথম শিরোপার স্বাদ পেয়েছিলেন স্প্যানিশ তারকা। বৃষ্টিবৃঘ্নিত সেই ম্যাচ প্রায় সাত ঘণ্টা স্থায়ী হয়েছিল। নাদাল বলেন, "এটা দারুণ। ওই পরিস্থিতিতে আবারও পড়ার কথা কল্পনা করা কঠিন। উইম্বলডনে এখানে তার বিপক্ষে আবারও খেলতে আমি রোমাঞ্চিত।"এই নিয়ে ৪০তম বারের মতো মুখোমুখি হতে যাচ্ছেন এই দুজন। আগের ৩৯ ম্যাচের ২৪টিতে জিতে এগিয়ে আছেন ৩৩ বছর বয়সী নাদাল। বেলজিয়ামের দাভিদ গফাঁকে সরাসরি সেটে হারিয়ে সেমি-ফাইনালে উঠেছেন বর্তমান চ্যাম্পিয়ন সার্বিয়ার নোভাক জোকোভিচ। এক ঘণ্টা ৫৭ মিনিট স্থায়ী শেষ আটের ম্যাচে ৬-৪, ৬-০, ৬-২ গেমে জিতেন র্যাঙ্কিংয়ের এক নম্বর খেলোয়াড় জোকোভিচ। আগামী শুক্রবার ফাইনালে ওঠার লড়াইয়ে স্পেনের রবের্তো বাউতিস্তা আগুতের মুখোমুখি হবেন চারবারের উইম্বলডন চ্যাম্পিয়ন ও মোট ১৫টি গ্র্যান্ড ¯¬্যাম জয়ী জোকোভিচ। কোয়ার্টার-ফাইনালে আর্জেন্টিনার গিদো পেইয়াকে ৭-৫, ৬-৪, ৩-৬, ৬-৩ গেমে হারান আগুত।
  ক্রীড়া প্রতিবেদক ॥ এবারের কোপা আমেরিকার সেরা একাদশে পাঁচ জন জায়গা পেয়েছে চ্যাম্পিয়ন ব্রাজিল দল থেকে। জায়গা হয়নি প্রতিযোগিতাটিতে রেফারিংয়ের মান নিয়ে অভিযোগ তোলা আর্জেন্টাইন তারকা লিওনেল মেসির। দক্ষিণ আমেরিকার ফুটবল কনফেডারেশনের (কনমেবল) দেশগুলোর কোচদের গড়া এই একাদশ বৃহস্পতিবার প্রকাশ করা হয়। ব্রাজিলের পাঁচ জন ছাড়া রানার্সআপ পেরুর আছেন দুই জন। আর এক জন করে আছেন আর্জেন্টিনা, কলম্বিয়া, উরুগুয়ে ও চিলির। গত রোববার রিও দে জেনেইরোর মারাকানা স্টেডিয়ামে ফাইনালে পেরুকে ৩-১ গোলে হারিয়ে নবমবারের মতো কোপা আমেরিকার শিরোপা জিতে ব্রাজিল। আর তৃতীয় স্থান নির্ধারণী ম্যাচে চিলিকে ২-১ গোলে হারায় আর্জেন্টিনা। ওই ম্যাচে বল দখলের এক পর্যায়ে চিলির গারি মেদেলের সঙ্গে ধাক্কাধাক্কি হয় মেসির। তিনি তেমন কোনো প্রতিক্রিয়া না দেখালেও প্যারাগুয়ের রেফারি দুজনকেই সরাসরি লালকার্ড দেখান। ব্রাজিলের কাছে ২-০ গোলে সেমি-ফাইনালে হারের পর আর্জেন্টিনার দুটি পেনাল্টির আবেদনের ক্ষেত্রে রেফারি ভিএআর প্রযুক্তির সহায়তা না নেওয়ায় সমালোচনা করেছিলেন মেসি। ব্রাজিলে হওয়া এই টুর্নামেন্টে প্রতিপক্ষের সীমানায় সবচেয়ে বেশি ফাউলের শিকার হওয়া মেসি ম্যাচের পর তৃতীয় স্থানের পদক নেওয়ার জন্য পুরস্কার বিতরণী অনুষ্ঠানে যাননি। ব্রাজিলকে শিরোপা জেতাতে দুর্নীতি হয়েছে বলে অভিযোগ তোলা আর্জেন্টিনা অধিনায়ক ধুয়ে দেন আয়োজক এবং কনমেবলকে। ২০১৫ ও ২০১৬ সালের কোপা আমেরিকার আসরের সেরা একাদশে ছিলেন পাঁচ বারের বর্ষসেরা ফুটবলার মেসি। ২০১৯ কোপা আমেরিকা সেরা একাদশ: আলিসন (ব্রাজিল), দানি আলভেস (ব্রাজিল) হোসে মারিয়া হিমেনেস (উরুগুয়ে), চিয়াগো সিলভা (ব্রাজিল), মিগেল ত্রাওকো (পেরু), আর্থার (ব্রাজিল), লেয়ান্দ্রো পারেদেস (আর্জেন্টিনা), আর্তুরো ভিদাল (চিলি), হামেস রদ্রিগেস (কলম্বিয়া), পাওলো গেররেরো (পেরু), এভেরতন (ব্রাজিল)